Degouezout a reas an deiz kaer. En-dro d'an aoter, eur strollad « aelez » a c'hortoz mont e prosesion dirak ar Sakramañt meulet ra vezo, douget gant an Aotrou Person din-dan an tabarlank (daez). Bep ar mare, e-pad ar prosesion, Mari a strak he daouarn hag ar vugale a fuilh o fanerad bleunioù e-harz ar Sakramañt. Jasinta hepken ne daol bleunienn ebet, ha kaer he deus Lusia ober d'ezi daoulagad du, e talc'h ganti he fanerad bleunioù.